Sir Charles Spencer Chaplin, tamién conoixito y confundido con o suyo presonache Charlot, estió un actor, director cinematografico, guionista, productor cinematografico y compositor britanico, naixito o 16 d'abril de 1889 en Walworth, un suburbio de Londres (Anglaterra), y muerto en Vevey (cantón de Vaud, Suiza) o 25 d'aviento de 1977. A suya carrera cinematografica s'alazetó en o cine mudo, quan creyó o presonache de Charlot, protagonista de quantas d'as suyas cintas, y que marcó una fita en o cine d'humor, con quantos gags que encara hue s'emplegan en o cine de comedia muderno. Ye uno d'os tres grans d'o cine mudo con Harold Lloyd y Buster Keaton, mientres a suya larga carrera cinematografica, que desembolicó dende meyatos d'os anyos 1910 dica meyatos d'os anyos 1960, recibió quantos premios u honors.